La plaça de l'Almadrava reobri després dels danys del temporal Gloria
14 novembre 2023

## La plaça de l'Almadrava reobri després dels danys del temporal Gloria14 novembre 2023Última actualització: 14 novembre 2023

![](../gestion/img/e5b881d7b96503bb9241eb4496f4801b7c8cd36b445650834dd8adeea6c40bed.jpg)  
  

La **plaça de l'Almadrava**, situada entre el pont de la Goleta i el carrer Caravel·la al Grau ja és una realitat. Aquest matí, **l'alcalde de Gandia. José Manuel Prieto**, acompanyat pel **president de la Junta de Districte del Grau, Miquel Àngel Picornell** i l'**edil Elena Moncho**, ha visitat aquest nou espai pensat per al gaudi de la ciutadania.  
  
L'actuació, que ha tingut un cost de **600.000 €,** ha estat cofinançada per l'**Ajuntament de Gandia (50%)** i pel **Govern d'Espanya (50%)**.  
  
Aquesta vegada, les inclemències meteorològiques i els temporals no posaran en perill el lloc perquè, tal **com ha explicat l'alcalde**, _**"ara el dic és més fort i el moll està més ben preparat per a fer front al que puga passar"**_.  
  
Després de l'acte, Prieto ha destacat que aquesta obra és _**"un exemple important de com fer bé les coses"**_ i, sobretot, de _**"com fer-ho demanant ajudes a altres administracions que se sumen a la capacitat financera de la localitat perquè els projectes siguen una realitat"**_.  
  
A més, ha comentat que, gràcies a la capacitat tècnica de l'Ajuntament, Gandia es va convertir un dels municipis del país que més diners van rebre per reparar tot allò afectat pel temporal.  
  
Finalment, **ha volgut felicitar l'equip tècnic i adjudicatari** del projecte, no només per _**"convertir un espai desaprofitat en un lloc accessible per a la ciutadania"**_, sinó també per _**"recuperar aquests possibles atracaments d'embarcacions al costat de Sant Nicolau, una cosa molt identitària del Grau"**_.

[Twittear](https://twitter.com/share)